stanford-oval/wikipedia huggingface dataset:
Jagang

| Jagangin maakunta 자강도 Jagang-do |
| --- | --- |
 Rakennuksia Junggangin piirikunnassa
 Maakunnan sijainti Pohjois-Koreassa
Valtio:  Pohjois-Korea
Alue:  Gwanseo
Hallinto:  
 – hallinnollinen keskus:  Ganggye
Pinta-ala:  16 968 km²
Väkiluku (2008):  1 299 830
 – väestötiheys:  76,6 as./km²
Jagangin maakunta (kor. 자강도, Jagang-do, hanja 慈江道, McCune‑Reischauer Chagang-do) on maakunta Korean demokraattisessa kansantasavallassa. Se sijaitsee sisämaassa maan pohjoisosassa Kiinan rajalla. Maakunnan rajanaapureita ovat idässä Ryanggang ja Etelä-Hamgyeong, etelässä Etelä-Pyeongan ja lännessä Pohjois-Pyeongan. Jagangissa on vuoden 2008 väestönlaskennan mukaan 1 299 830 asukasta ja sen pinta-ala on 16 968 neliökilometriä. Maakunnan pääkaupunki on Ganggye.
Aluejako

Jagangin maakunta jakautuu kolmeen kaupunkiin (si) ja 15 piirikuntaan (gun).
Aluejako > Kaupungit

Ganggye-si (강계시; 江界市)
Huicheon-si (희천시; 熙川市)
Manpo-si (만포시; 滿浦市)
Aluejako > Piirikunnat

Chosan-gun (초산군; 楚山郡)
Dongsin-gun (동신군; 東新郡)
Gopung-gun (고풍군; 古豐郡)
Hwapyeong-gun (화평군; 和坪郡)
Janggang-gun (장강군; 長江郡)
Jaseong-gun (자성군; 慈城郡)
Jeoncheon-gun (전천군; 前川郡)
Junggang-gun (중강군; 中江郡)
Rangnim-gun (랑림군; 狼林郡)
Ryongnim-gun (룡림군; 龍林郡)
Sijung-gun (시중군; 時中郡)
Seonggan-gun (성간군; 城干郡)
Songwon-gun (송원군; 松原郡)
Usi-gun (우시군; 雩時郡)
Wiwon-gun (위원군; 渭原郡)
Aiheesta muualla

Kuvia tai muita tiedostoja aiheesta Jagangin maakunta Wikimedia Commonsissa
Itä-Preussin kansanäänestys

Itä-Preussin kansanäänestys oli Allensteinin ja Marienwerderin (nyk. Olsztyn ja Kwidzyn Puolassa) alueilla Saksan Itä-Preussissa 1920 järjestetty kansanäänestys, jonka avulla selvitettiin asukkaiden halukkuutta kuulua joko Saksaan tai liittyä vaihtoehtoisesti Puolaan. Äänestys pohjautui Versailles’n rauhasopimuksen artikloihin 94 ja 97. Tulos oli varsin yksiselitteinen, sillä Allesteinin ja Marienwerderin asukkaista yli 90 prosenttia halusi alueidensa kuuluvan jatkossakin Saksaan. Äänestyksen tulosta myös kunnioitettiin eikä kansanäänestysalueita liitetty Puolaan eräitä rajaseudun kyliä lukuun ottamatta.
Italian futsalmaajoukkue

Italia juhlimassa Euroopan mestaruutta 2014
Italian futsalmaajoukkue edustaa Italiaa futsalin kansainvälisissä otteluissa. Maajoukkue kuuluu Italian jalkapalloliiton alaisuuteen.
Italia on yksi Euroopan menestyneimpiä maajoukkueita futsalissa. Se on voittanut Euroopan-mestaruuden vuonna 2003 sekä 2014 ja lisäksi sillä on useita mitaleita MM- ja EM-kisoista. Useat Italian maajoukkueen pelaajat ovat syntyjään brasilialaisia. Esimerkiksi Italian 2008 MM-kisojen joukkueen kaikki pelaajat olivat kansalaisuuden saaneita brasilialaisia.
Arvokisat > Maailmanmestaruuskilpailut

1989 - 2. kierros
1992 - 1. kierros
1996 - 2. kierros
2000 - Ei selviytynyt kisoihin
2004 - Hopeaa
2008 - Pronssia
2012 - Pronssia
2016 - Neljännesvälierät
Arvokisat > Euroopan-mestaruuskilpailut

1996 - Neljäs sija
1999 - Pronssia
2001 - Neljäs sija
2003 - Mestaruus
2005 - Pronssia
2007 - Hopeaa
2010 - Puolivälierät
2012 - Pronssia
2014 - Mestaruus
2016 - Puolivälierät
2018 - Alkulohko
This Is Gonna Hurt

| This Is Gonna Hurt Sixx: A> M. |
| --- | --- | --- |

Studioalbumin tiedot
 Julkaistu: 3. toukokuuta 2011
 Tyylilaji: hard rock
 Kesto: 48.49
 Levy-yhtiö: Eleven Seven
Listasijoitukset
  41.
Sixx: A.M.:n muut julkaisut
| Live is Beautiful 2008 | This Is Gonna Hurt 2011 | 7 2011 |
This Is Gonna Hurt on hard rock -yhtye Sixx: A.M.:n toinen albumi. Albumi julkaistiin 3. toukokuuta 2011.
Kappaleet

This Is Gonna Hurt – 3.56
Lies of the Beautiful People – 3.58
Are You with Me Now – 4.02
Live Forever – 4.55
Sure Feels Right – 4.09
Deadlihood – 3.15
Smile – 5.22
Help Is on the Way – 4.18 	4:18
Oh My God – 5.35
Goodbye My Friends – 5.57
Skin – 3.22
Codependence – 3.37  (Japanin bonuskappale)
Arvostelut

Soundi:
Timo Toivonen (salibandy)

| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Helsinki 2010 | Salibandy |  |
Timo Toivonen (s. 17. tammikuuta 1979) on suomalainen salibandyn pelaaja. Kaudella 2010–2011 hän edustaa SSV:tä, joka pelaa Suomen korkeimmalla sarjatasolla salibandyliigassa. Puolustajana pelaava Toivonen on isokokoinen ja ulottuva pelaaja.
Toivonen on edustanut Suomen A-maajoukkuetta. Lisäksi hänet valittiin edustamaan Suomea vuoden 2010 MM-kotikisoihin. Hän on pelannut yhteensä 33 maaottelua tehoilla 2+4=6 .
Iraía

| Iraía Ηραία |
| --- | --- |
 Kunnallisyksikön sijainti
 Iraía
 Koordinaatit: 37°37′19″N, 21°55′34″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Gortynía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  400303
Väkiluku (2011):  1 552
Aikavyöhyke:  UTC+2
 – Kesäaika:  UTC+3
Rekisterikilpi:  TP
Infobox OKVirheellinen NIMI-arvo: 
Iraía (kreik. Ηραία; myös Iréa; virallisesti Δημοτική Ενότητα Ηραίας, Dimotikí Enótita Iraías) on yksi Gortynían kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 1 552 (vuonna 2011).
Iraían kunnallisyksikkö käsittää alueen Gortynían kunnan lounaisosassa Eliin alueyksikön rajalla. Se on nimetty samalla seudulla sijainneen antiikin aikaisen Heraian kaupungin mukaan. Kunnallisyksikön suurin asutus on Aráchovan kylä. Iraía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Kleítoraksen, Kontovázainan, Lagkádian, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat

Iraían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Ioánnis Archaías Iraías | Ágios Ioánnis Archaías Iraías | 49 |
| Aráchova | Aráchova | 208 |
| Chrysochóri | Chrysochóri | 95 |
| Kakouraíika | Kakouraíika | 104 |
| Kokkinorráchi | Kokkinorráchi | 21 |
| Kokkorás | Bardáki | 7 |
| Kokkorás | Kokkorás | 62 |
| Liodóra | Liodóra | 68 |
| Loutrá Iraías | Agionéri | 52 |
| Loutrá Iraías | Iamatikés Pigés | 80 |
| Loutrá Iraías | Litharós | 16 |
| Loutrá Iraías | Lótis | 44 |
| Loutrá Iraías | Loutrá | 17 |
| Loutrá Iraías | Parnassós | 19 |
| Lykoúresis | Lykoúresis | 8 |
| Lyssaréa | Lyssaréa | 68 |
| Óchthia | Óchthia | 54 |
| Paloúmpa | Paloúmpa | 96 |
| Paloúmpa | Pappadás | 11 |
| Paloúmpa | Sarlaíika | 13 |
| Psári | Psári | 89 |
| Pyrrís | Pyrrís | 88 |
| Ráftis | Agálo | 15 |
| Ráftis | Ráftis | 92 |
| Sarakíni | Sarakíni | 68 |
| Sérvos | Arápides | 7 |
| Sérvos | Sérvos | 101 |
Yhteensä: 1 552
Trainspotting (romaani)

| Trainspotting> Alkuperäisteos |
| --- | --- |
Kirjailija:  Irvine Welsh
Kieli:  englanti, suomi
Genre:  draama, musta huumori
Kustantaja:  Secker & Wanburg
Julkaistu:  1993
Sivumäärä:  344
Suomennos
Suomentaja:  Sauli Santikko
Kustantaja:  Otava
Julkaistu:  1996
Sivumäärä:  384
ISBN:  978-951-13-0922-2
Löydä lisää kirjojaKirjallisuuden teemasivulta
Trainspotting on skotlantilaisen Irvine Welshin esikoisromaani, joka julkaistiin Isossa-Britanniassa 1993 ja se käännettiin suomeksi vuonna 1996. Kirjasta on tehty myös Danny Boylen ohjaama elokuvasovitus, Trainspotting joka ilmestyi vuonna 1996.
Kirja käsittelee heroiiniriippuvaista Mark "Rents" Rentonia, joka yrittää päästä huumeista eroon. Kirja sijoittuu Welshin kotikaupunkiin, Edinburghiin ja siinä esiintyy muitakin hahmoja, kuten Francis Begbie, Spud tai Sick Boy.
Kirja on tunnelmaltaan synkkä, kuten muutkin Welshin romaanit. Alkuteosta pidetään vaikeaselkoisena, koska hahmot puhuvat skotlanninenglantia ja käyttävät runsaasti slangitermejä.
Tampere Unitedin kausi 2008

| Tampere United |
| --- | --- |

Kausi 2008
Päävalmentaja:  Ari Hjelm
Stadion:  Ratinan stadion
Veikkausliiga:  7.
Suomen Cup:  puolivälierät (5.–8.)
Liigacup:  puolivälierät (5.–8.)
Suurin yleisömäärä:  9 228 (UCL-karsinta) 4 464 (Veikkausliiga)
Pienin yleisömäärä:  1 121 (Veikkausliiga) 347 (Suomen Cup)
Infobox OKVirheellinen NIMI-arvo: 
Tampere United lähti Veikkausliiga-kauteen 2008 hallitsevana mestarina. Kausi oli Tampere Unitedin yhdeksäs pääsarjatasolla. Joukkueen valmentajana toimi Ari Hjelm.
United teki ennen kauden alkua muutamia pelaajahankintoja, koska seuran urheilutoimenjohtajaksi siirtynyt Jarkko Wiss ja opiskeluihin keskittyvä Miki Sipiläinen lopettivat pelaajauransa kauteen 2007 jälkeen. Lisäksi Juska Savolainen siirtyi norjalaiseen Rosenborgiin ja Jussi-Pekka Savolainen Kuopion Palloseuraan. Joukkueeseen saapuivat ennen kauden alkua Chris James, Vili Savolainen ja Rafinha.
Veikkausliigaa edeltävässä Liigacupissa Tampere United eteni puolivälieriin, missä joukkue putosi Turun Interiä vastaan käydyssä ottelussa rangaistuspotkukilpailun jälkeen.
Veikkausliiga ei lähtenyt käyntiin odotetulla tavalla. Joukkue keräsi kuudesta ensimmäisestä ottelusta vain kolme pistettä, ja vasta seitsemännessä pelissä tuli kauden avausvoitto. Joukkuetta vaivasivat alkukaudesta lukuisat loukkaantumiset . EM-kisojen aiheuttaman tauon jälkeen United siirtyi käyttämään taktiikkaa, jossa aiemmin yleensä topparina pelannut lähes kaksimetrinen Henri Myntti siirrettiin kärkeen. Tämä tuotti tulosta, ja Myntti nousi nopeasti joukkueen maalitilaston kärkeen. Vaikka peliesitykset paranivat, ei pisteitä tullut riittävästi kärkijoukkueiden saavuttamiseksi. Valmentaja Hjelm totesikin, että loppukaudella Suomen Cupissa menestyminen on erityisen tärkeää Europelipaikan saavuttamiseksi . Joukkue sijoittui lopulta Veikkausliigassa seitsemänneksi. Henri Myntti jakoi Veikkausliigan maalikuninkuuden Hongan Aleksandr Kokon kanssa kolmellatoista osumallaan.
Suomen Cupissa Tampere United aloitti 14–0 -voitoilla FC Espoon kakkosjoukkueesta. Tämä on Unitedin seurahistorian suurin voitto virallisessa ottelussa.  Seuraavalla kierroksella TamU voitti FC Viikingit. Kahdeksannen kierroksen ottelussa FC Honka pudotti TamU:n jatkosta kahdella jatkoaikamaalillaan . TamU ei näin ollen pelaa kansainvälisiä otteluita kaudella 2009.
Eurokentillä TamU eteni Mestarien liigan toiselle karsintakierrokselle. Ensimmäisellä kierroksella Tampere United pudotti montenegrolaisen FK Budućnost Podgorican yhteismaalein 3–2. Toisella kierroksella slovakialainen FC Artmedia Petržalka pudotti Unitedin jatkosta.
Kesäkuussa  Tampere United pelasi ystävyysottelun ruotsalaista Djurgårdenia vastaan 10-vuotisjuhliensa kunniaksi.
Pelaajasiirrot > Tulleet

Rafinha (AC Oulu)
Vili Savolainen (HJK)
Henri Scheweleff (VPS)
Juha Soukiala (FC Hämeenlinna)
Chris James (Fulham FC)
Iiro Aalto (Olympiakos Nikosia)
Tyler Hemming (Toronto FC)
Pelaajasiirrot > Lähteneet

Jarkko Wiss (lopettanut)
Miki Sipiläinen (lopettanut)
Juska Savolainen (Rosenborg BK)
Jussi-Pekka Savolainen (KuPS)
Mika Hilander (laina PP-70)
Antti Hynynen (KuPS)
Iiro Aalto (TPS)
Ottelut Mestarien liigan karsinnassa > Ensimmäinen karsintakierros

| 0 | 1 | 2 | 3 | 4 |
| --- | --- | --- | --- | --- |
| 15. heinäkuuta 2008 | Tampere United | 2–1 | FK Budućnost Podgorica |   |
| 0 | 1 | 2 | 3 | 4 |
| --- | --- | --- | --- | --- |
|   |  24' Niemi  51' James (rp) | (1–0) |  88' Bećiraj | Ratinan stadion   Yleisöä: 5113   Tuomari: Aleksei Nikolaev |
|   |  24' Niemi  51' James (rp) | Raportti |  88' Bećiraj | Ratinan stadion   Yleisöä: 5113   Tuomari: Aleksei Nikolaev |
| 0 | 1 | 2 | 3 | 4 |
| --- | --- | --- | --- | --- |
| 23. heinäkuuta 2008 | FK Budućnost Podgorica | 1–1 | Tampere United |   |
| 0 | 1 | 2 | 3 | 4 |
| --- | --- | --- | --- | --- |
|   |  80' Bećiraj | (0–1) |  6' Myntti | Gradski stadion pod Goricom     Tuomari: Jiři Jech |
|   |  80' Bećiraj | Raportti |  6' Myntti | Gradski stadion pod Goricom     Tuomari: Jiři Jech |
Tampere United eteni toiselle karsintakierrokselle yhteismaalein 3–2.
Ottelut Mestarien liigan karsinnassa > Toinen karsintakierros

| 0 | 1 | 2 | 3 | 4 |
| --- | --- | --- | --- | --- |
| 30. heinäkuuta 2008 | Tampere United | 1–3 | FC Artmedia Petržalka |   |
| 0 | 1 | 2 | 3 | 4 |
| --- | --- | --- | --- | --- |
|   |  18' Niemi | (1–2) |  10' Pospěch  19' Obžera  86' Piroska | Ratinan stadion   Yleisöä: 9228   Tuomari: Peter Sippel |
|   |  18' Niemi | Raportti |  10' Pospěch  19' Obžera  86' Piroska | Ratinan stadion   Yleisöä: 9228   Tuomari: Peter Sippel |
| 0 | 1 | 2 | 3 | 4 |
| --- | --- | --- | --- | --- |
| 6. elokuuta 2008 | FC Artmedia Petržalka | 4–2 | Tampere United |   |
| 0 | 1 | 2 | 3 | 4 |
| --- | --- | --- | --- | --- |
|   |  9' Kozák  35' Pospěch  45' Halenár  78' Piroska | (3–0) |  72' James (rp)  79' Hjelm | Štadión Petržalka     Tuomari: Bjorn Kuipers |
|   |  9' Kozák  35' Pospěch  45' Halenár  78' Piroska | Raportti |  72' James (rp)  79' Hjelm | Štadión Petržalka     Tuomari: Bjorn Kuipers |
Tampere United putosi jatkosta, Artmedia eteni kolmannelle karsintakierrokselle yhteismaalein 7–3.
Ottelut Suomen cupissa

Tampere United aloitti Suomen Cupin hallitsevana mestarina 6. kierrokselta.
6. kierros
| 0 | 1 | 2 | 3 | 4 |
| --- | --- | --- | --- | --- |
| 19. kesäkuuta 2008 | Tampere United | 14–0 | FC Espoo/2 |   |
| 0 | 1 | 2 | 3 | 4 |
| --- | --- | --- | --- | --- |
|   |  2' 30' 63' 86' Niemi  7' Kujala  12' 21' 52' Petrescu  18' Rafinha  42' Saarinen  55' 62' 66' Hjelm | (7–0) |   | Ratinan stadion   Yleisöä: 347   Tuomari: Mikko Lehtola |
|   |  2' 30' 63' 86' Niemi  7' Kujala  12' 21' 52' Petrescu  18' Rafinha  42' Saarinen  55' 62' 66' Hjelm |   |   | Ratinan stadion   Yleisöä: 347   Tuomari: Mikko Lehtola |
7. kierros
| 0 | 1 | 2 | 3 | 4 |
| --- | --- | --- | --- | --- |
| 2. heinäkuuta 2008 | Tampere United | 3–0 | FC Viikingit |   |
| 0 | 1 | 2 | 3 | 4 |
| --- | --- | --- | --- | --- |
|   |  9' Myntti  22' Niemi  25' Hynynen | (3–0) |   | Ratinan stadion   Yleisöä: 1013   Tuomari: Mattias Gestranius |
|   |  9' Myntti  22' Niemi  25' Hynynen |   |   | Ratinan stadion   Yleisöä: 1013   Tuomari: Mattias Gestranius |
8. kierros (puolivälierä)
| 0 | 1 | 2 | 3 | 4 |
| --- | --- | --- | --- | --- |
| 22. lokakuuta 2008 | FC Honka | 2–0 ja. | Tampere United |   |
| 0 | 1 | 2 | 3 | 4 |
| --- | --- | --- | --- | --- |
|   |  98' Jalasto  100' Lepola | (0–0) |   | Tapiolan urheilupuisto     |
|   |  98' Jalasto  100' Lepola |   |   | Tapiolan urheilupuisto     |
Muut ottelut

10-vuotisjuhlaottelu
| 0 | 1 | 2 | 3 | 4 |
| --- | --- | --- | --- | --- |
| 16. kesäkuuta 2008 | Tampere United | 0–1 | Djurgårdens IF |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0–0) |  87' Hellqvist | Ratinan stadion   Yleisöä: 1561   Tuomari: Jouni Hyytiä |
|   |   | Raportti |  87' Hellqvist | Ratinan stadion   Yleisöä: 1561   Tuomari: Jouni Hyytiä |
Maalintekijät

Tampere Unitedin maalintekijät Veikkausliigassa 2008.
| Nimi | Maaleja |
| --- | --- |
Henri Myntti: 13 ¹
Jonne Hjelm: 7
Jari Niemi: 4
Tomi Petrescu: 4
Chris James: 3
Daniel Nwoke: 2
Mathias Lindström: 2
Antti Pohja: 2
Antti Hynynen: 1
Toni Järvinen: 1
Antti Ojanperä: 1
Rafinha: 1

¹ Jakoi Veikkausliigan maalikuninkuuden Hongan Aleksandr Kokon kanssa.
Tihvinä

| Tihvinä Ти́хвин |
| --- | --- |
 Neitsyt Marian kuolonuneen nukkumisen katedraali Tihvinän luostarissa.
 lippu:  vaakuna
 Tihvinä
 Koordinaatit: 59°38′11.5″N, 33°30′18.6″E 
Valtio:  Venäjä
Federaatiosubjekti:  Leningradin alue
Piiri:  Tihvinän piiri
Väkiluku (2010):  58 843
Aikavyöhyke:  UTC+3 (MSK) 
Postinumero:  187550 (postitoimisto); 187551, 187552, 187553, 187556, 187557
Suuntanumero(t):  +7 81367
 
 gorod.tikhvin.org 
Infobox OKVirheellinen NIMI-arvo: 
Tihvinä (ven. Ти́хвин, Tihvin) on kaupunki Leningradin alueen Tihvinän piirissä Venäjällä. Se sijaitsee Säsjokeen laskevan Tihvinänjoen rannalla 180 kilometriä Pietarista itään. Asukkaita on kaupungissa 58 843 (vuonna 2010) ja koko Tihvinän kunnallispiirissä 71 347.
Historia

Tihvinä mainitaan ensimmäisen kerran vuonna 1383 Novgorodin Äänisen viidennekseen kuuluneena pogostana. Volgan, ja Laatokan välisellä kauppareitillä sijainneesta kylästä tuli jo 1500-luvun alussa huomattava kauppa- ja käsityöläiskeskus. Vuosina 1507–1515 Moskovan suuriruhtinas Vasili III rakennutti entisen palaneen kirkon paikalle suuren kivisen Uspenskin eli Neitsyt Marian kuolonuneen nukkumisen kirkon, joka on säilynyt näihin päiviin saakka.
Vuonna 1560 Iivana IV perusti Tihvinkajoen vasemmalle rannalle Neitsyt Marian kuolonuneen nukkumisen luostarin. Samalla rakennettiin pieni Vvedenijen eli Neitsyt Marian temppeliin tuomisen nunnaluostari sekä kaksi kauppiaiden ja käsityöläisten asuttamaa esikaupunkia. Myöhemmin Neitsyt Marian kuolonuneen nukkumisen luostari ympäröitiin tornein varustetulla muurilla, ja siitä tuli yksi Luoteis-Venäjän puolustuksen keskuksista. Vuonna 1613 ruotsalaiset polttivat Tihvinän esikaupungin ja piirittivät luostaria. 1600-luvulla luostarin puurakennukset korvattiin kivisillä, ja siitä muodostui merkittävä arkkitehtoninen kokonaisuus.
1600–1700-luvulla Tihvinä oli kukoistava kaupan keskus. Sen markkinat olivat maan suurimpia. 1700-luvulla asukkaat vapautuivat luostarin alaisuudesta, ja vuonna 1773 Tihvinästä tuli kaupunki. Vuonna 1811 avattu Tihvinän vesitie lisäsi entisestään sen merkitystä.
Saksalaiset valtasivat kaupungin toisen maailmansodan aikana 8. marraskuuta 1941 operaatiossa, jonka tarkoitus oli sulkea Laatokan yli kulkenut Leningradin huoltoreitti, mutta he joutuivat vetäytymään neuvostoarmeijan vastahyökkäyksen takia jo heti 9. joulukuuta. Taistelujen seurauksena kaupunki kärsi huomattavia vahinkoja.
Talous

Kaupungissa on puunjalostus-, kemian-, rakennus- ja elintarviketeollisuutta. Neuvostoaikana Tihvinässä toimi suuri koneenrakennustehdas Transmaš, jossa oli noin 20 000 työntekijää. Nykyään sen toimintaa jatkaa rautatievaunuja ja armeijan kalustoa valmistava Titran-Ekspress. Lisäksi kaupungissa on Ikean kalustetehdas Swedwood, rakennustarviketehdas Tihvinstroifajans, kemian tehdas Tihvinhimles, trikootehdas Comazo, lihanjalostamo ja leipomo.
Liikenne

Tihvinän kautta kulkee Uuden Laatokan ja Vologdan välinen maantie. Kaupungista on linja-autoyhteys Pietariin. Tihvinässä on myös rautatieasema, jonka kautta Pietarin kaukojunat kulkevat muun muassa Vologdaan, Kiroviin, Permiin, Jekaterinburgiin, Tjumeniin, Arkangeliin ja Vorkutaan. Paikallisjunat liikennöivät Pikaljovoon, Olhavaan ja Pietariin.
Hallinto

Tihvinä oli vuodesta 1773 lähtien samannimisen, Novgorodin lääniin kuuluneen kihlakunnan keskus. Vuonna 1918 se liitettiin Tšerepovetsin lääniin, ja vuonna 1927 siitä tuli Leningradin alueen Tihvinän piirin hallinnollinen keskus.
Kaupungin päämies on Georgi Huhunaišvili ja kaupunginhallituksen päämies Konstantin Polnov.
Kulttuuria ja nähtävyyksiä

Kaupungin tärkein nähtävyys on vuonna 1560 perustettu Jumalanäidin kuolonuneen nukkumisen luostari, jossa säilytetään kuuluisaa Tihvinän Jumalanäidin ikonia. Etupäässä puusta rakennetussa vanhassa kaupungissa on Kristuksen kirkastuksen katedraali, vanha hotellirakennus ja kauppahalli. Kaupungissa toimii historiallinen museo ja Tihvinässä syntyneelle säveltäjä Nikolai Rimski-Korsakoville omistettu kotimuseo. Vuosittain järjestetään lasten taidefestivaali sekä syyskuinen jazz-tapahtuma.
Tihvinän suomalainen ystävyyskaupunki on Imatra.
Aiheesta muualla

Kuvia tai muita tiedostoja aiheesta Tihvinä Wikimedia Commonsissa
Tihvinän kaupungin sivusto (Arkistoitu – Internet Archive) (venäjäksi)
Tihvinä Leningradin alueen kulttuuri -tietosanakirjassa[vanhentunut linkki] (venäjäksi)
Yönäkymä Tihvinän kerrostaloalueelta.
Trairismi

Trairismi on romanialaisen filosofin Nae Ionescun kehittämä aate. Siinä yhdistyvät eksistentialismi ja rautakaartiin liittyvät ideat fasistisiin aatteisiin. Aate oli voimissaan maailmansotien välisessä Romaniassa. Karismaattisena tunnetun Ionescun vaikutuspiiriin kuuluivat kansallismieliset oikeistolaiset Constantin Noica, Mircea Eliade, Emil Cioran, Mircea Vulcănescu ja Petre Ţuţea.
James Kwalia C'Kurui

| Mitalit | Mitalit | Mitalit |  |
| --- | --- | --- | --- |
|  James Kwalia C'Kurui |  James Kwalia C'Kurui |  James Kwalia C'Kurui |  |
Maa:   Qatar
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Berliini 2009 | 5 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Saint-Étienne ja Saint-Galmier 2005 | lyhyen matkan joukkuekilpailu |  |
James Kwalia C'Kurui (alk. James Kwalia Chepkurui, s. 12. kesäkuuta 1984 Trans Nzoia, Kenia) on kenialaissyntyinen kestävyys- ja maastojuoksija, joka on edustanut 28. lokakuuta 2004 lähtien Qataria.
C'Kurui voitti pronssia alle 18-vuotiaiden MM-kilpailuissa 2001 Debrecenissä 3 000 metrin juoksussa ajalla 7.57,71. IAAF:n yleisurheilufinaalissa 2003 hän oli samalla matkalla viides ajalla 7.41,40. Seuraavana vuonna hän oli IAAF:n yleisurheilufinaalissa toinen ajalla 7.39,40. Maastojuoksun MM-kisoissa 2005 hän juoksi lyhyellä matkalla viidenneksitoista ja oli samalla voittamassa joukkuekilpailun pronssia Qatarin joukkueessa. Helsingin MM-kisoissa hän sijoittui 5 000 metrin juoksussa kolmanneksitoista ajalla 13.38,90. Kauden lopussa IAAF:n yleisurheilufinaalissa hän oli 5 000 metrillä kuudes. Fukuokan maastojuoksun MM-kisoissa 2006 hän oli lyhyellä matkalla neljäskymmeneskolmas. Vuonna 2008 hän juoksi 3 000 metrin juoksussa yhdeksänneksi Valencian MM-hallikilpailuissa ja 5 000 metrillä kahdeksanneksi Pekingin olympialaisissa. Berliinin MM-kilpailuissa 2009 hän juoksi 5 000 metrillä kolmanneksi ajalla 13.17,78. Dohan sisäratojen MM-kilpailuissa 2010 hän oli 3 000 metrin kahdeksas.
Henkilökohtaiset ennätykset

1 500 metrin juoksu: 3.37,02 (2006)
Mailin juoksu: 3.50,39 (2003)
2 000 metrin juoksu: 4.59,11 (2003)
3 000 metrin juoksu: 7.28,28 (2004)
5 000 metrin juoksu: 12.54,58 (2003)
3 000 metrin juoksu: 7.44,61 (2010)
5 000 metrin juoksu: 13.25,69 (2009)
Janus Friis

Janus Friis (s. 1976) on tanskalainen yrittäjä, joka tunnetaan parhaiten osallisuudestaan tiedostojenjako-ohjelma KaZaA:n sekä P2P-puhelinohjelma Skype:n kehitykseen. Hän on kehittänyt ohjelmat yhdessä Niklas Zennströmin kanssa.
Vuonna 2014 Friisistä tuli toinen Starship Technologies-yrityksen perustajista. Yhtiö kehittää robotteja, joita käytetään ruoka-annosten ja kauppaostosten kotiinkuljetukseen.
Käännös suomeksi
Janus Theeuwes

| Mitalit> Maa:   Alankomaat. Olympialaiset .Miesten jousiammunta | Mitalit> Maa:   Alankomaat. Olympialaiset .Miesten jousiammunta | Mitalit> Maa:   Alankomaat. Olympialaiset .Miesten jousiammunta | Maa:   Alankomaat> .Miesten jousiammunta |
| --- | --- | --- | --- |
|  Kultaa | Antwerpen 1920 | liikkuva lintu, 28 m, joukkuekilpailu |  |
Adrianus Cornelis "Janus" Theeuwes (4. huhtikuuta 1886 – 7. elokuuta 1975) oli alankomaalainen jousiampuja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa liikkuvan linnun 28 metrin joukkuekilpailussa.
Tin Aïcha

| Tin Aïcha |
| --- | --- |
 Tin Aïcha
 Koordinaatit: 16°49′N, 3°59′W 
Valtio:  Mali
Alue:  Timbuktu
Piiri:  Goundam
Hallinto:  
 – Asutustyyppi:  kunta
Väkiluku (2009):  6 300
Infobox OKVirheellinen NIMI-arvo: 
Tin Aïcha on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee kuivuneen Faguibinejärven pohjoispuolella noin 55 kilometriä Goundamista luoteeseen. Kunnassa on 6 300 asukasta (vuonna 2009)
Tin Aïchan kunnan pinta-ala on 18 950 neliökilometriä. Se rajoittuu pohjoisessa ja idässä Timbuktun piirin Salamin ja Goundamin piirin Issabéryn, etelässä M’Bounan ja Adarmalanen sekä lännessä Raz-El-Man kuntiin. Seutu kuuluu Sahelin vyöhykkeeseen.
Kuntaan kuuluu 9 kylää. Asukkaat ovat etupäässä songhaita, belloja ja fulbeja.
Seudulla aikaisemmin harjoitetusta maanviljelystä on kuivuuden takia jouduttu lähes kokonaan luopumaan. Osa väestöstä harjoittaa pienimuotoista karjanhoitoa tai kaupankäyntiä. Nuoret hakeutuvat muualle ansiotöihin.